Foto: KUN.UZ WSB yo‘nalishidagi musobaqalarda ishtirok etayotgan «Uzbek Tigers» jamoasi bokschi, -60 kg vazn toifasida ringga chiqadigan Shunqor Abdurasulov ertaga bo‘lib o‘tadigan jangi oldidan o‘z fikrlari bilan o‘rtoqlashdi. «Bu safargi janglarga tayyorgarligimiz yaxshi bo‘ldi deb ayta olaman. Kubadan uchralgan mag‘lubiyatdan kerakli xulosalarni chiqarib oldik. Ertaga bo‘lib o‘tadigan janglarda 5:0 hisobida yutib Kubadagi mag‘lubiyat vaqtida qilgan xatolarimizni to‘g‘rilab, aybimizni yuvishga intilamiz. Raqib mutlaqo notanish, uni faqat internet orqali o‘rganish imkoniyati bo‘ldi. Ertaga bu qo‘l keladi degan umiddamiz», deya gapirib o‘tdi Abdurasulov KUN.UZ muxbiri bilan suhbatda